En käytä niitä enää. Tässä syy: Ennen vanhaan käytin kaikkia mahdollisia somealustoja ja viestisovelluksia. Viestejä tuli jopa kymmentä eri reittiä pitkin, ja ennen pitkää olin aivan helisemässä niiden kanssa. Samaa asiaa saatettiin käsitellä eri paikoissa sen sijaan että kaikki olisi yhdessä paikassa ja löydettävissä. Minulla meni valtavasti aikaa siihen, että etsin tarvittavia tietoja eri paikoista ja yritin olla unohtamatta jotakin, joka joskus on mainittu jossain. Ongelmia aiheutti myös se, että Facebook, Insta ja WA eivät aina ilmoittaneet viesteistä, enkä huomannut kaikkia ajoissa. Nämä kaiken maailman sovellukset vain lisäsivät työtä. Päädyin siis hoitamaan yhteydenpidon ainoastaan sähköpostin kautta. Asiat pysyvät yhdessä paikassa ja hommat hoituvat :)